સૌરાષ્ટ્રથી સુરત આવી હીરાના વ્યવસાયમાં જોડાયેલા વલ્લભભાઈ સવાણી શહેરમાં વલ્લભ ટોપીના નામથી ઓળખાય છે. વલ્લભભાઈએ સુરતમાં હીરા વ્યવસાયથી રિયલ એસ્ટેટમાં ઝંપલાવ્યું અને અઢળક સફળતાની સાથે કમાણી કરી. આજે વલ્લલભાઈનો તમામ કામ તેમના દીકરાઓ સંભાળી રહ્યાં છે. જેમાં પી.પી. સવાણી ગૃપનું સંચાલન મહેશ સવાણી કરી છે. પિતા દ્વારા શરૂ કરવામાં આવેલી સમાજ સેવાના કાર્ય મહેશભાઈ તેમનાથી બમણા કરી રહ્યાં છે. દરવર્ષે પિતાવિહોણી દીકરીઓના નાતજાતના ભેદભાવ વગર લગ્નો કરાવે છે. આ ઉપરાંત વડીલ વંદનાના કાર્યક્રમો. વડીલોને કોઈજાતની તકલીફ ન પડે તે માટે પણ તેઓ દરરોજ શહેરમાં બસ દોડાવી નિઃશુલ્ક રીતે વડીલોને તેમના ફાર્મ હાઉસ લઈ જાય છે. અને ત્યાં આખો દિવસ ચા-નાસ્તો જમવાની વ્યવસ્થા કરી આપે છે.